V. V. Giri
Ba é V. V. Giri  (10 Lúnasa 1894 -24 Meitheamh 1980) ceathrú uachtarán na hIndia.  Bhí sé ina neach léinn i mBaile Átha Cliath ó 1913  go dtí 1916, tráth ar tháinig sé faoi thionchar an Chonghailigh agus Thomáis Mhic Dhonncha.

Saol 
Teileagúigh agus tuathánaigh ab ea muintir Giri a tháinig as Andhra Pradesh.  Den ardcheast ba ea an teaghlach.

Éire 
Bhí teagmhálacha éagsúla idir an India agus Éire ag tús an 20ú haois.  Sa bhliain 1913, tháinig Giri go dtí an Coláiste Ollscoile, Baile Átha Cliath chun staidéar a dhéanamh ar an dlí. Bhí sé i measc cúpla dosaen neacha léinn dlí Indiacha ag UCD agus Cumann Onórach Óstaí an Rí idir 1913 agus 1916.   

Le linn na tréimhse sin bhí tionchar ar leith ar Giri ag beirt cheannairí de chuid Éirí Amach na Cásca — an Conghaileach mar réabhlóidí agus ceannaire ceardchumainn, a spreag Giri go mór le dul i mbun gnímh sna réimsí seo ar ais san India agus Mac Donnchadha mar léachtóir tarraingteach i UCD, a fhorleathnaigh samhlaíocht na neacha léinn.  

Faoi dheireadh, díbríodh Giri as an tír de bharr an cheangail a bhí aige le ceannairí an éirí amach. 

Ach le linn an Chéad Chogadh Domhanda, chas Giri le Mahatma Gandhi chomh maith agus chuaigh a chuid smaointe go mór i bhfeidhm ar Giri.

Uachtarán ar an India 
Sa bhliain 1969, toghadh Giri ina Uachtarán ar an India. Fuair V. V. Giri an ceann is fearr ar Neelam Sanjiva Reddy, cé go raibh Giri ina iarrthóir neamhspleách don uachtaránacht. 

Fuair Giri tacaíocht ó Indira Gandh, ina príomh-aire ar an India ag an am, ós rud é go raibh eagla uirthi go gcuirfeadh an ruaig uirthi dá mbeadh an lá ag Reddy.

Féach freisin 

 Neelam Sanjiva Reddy

Tagairtí 

Polaiteoirí na hIndia
Daoine a rugadh i 1894
Básanna i 1980
Dlíodóirí Indiacha